— Асабліва пацярпелі нашы паўднёвыя раёны — Глускі, Бабруйскі, Асіповіцкі, Клічаўскі, Слаўгарадскі, часткова Быхаўскі, — паведаміла начальнік аддзела інтэнсіфікацыі раслінаводства камітэта па сельскай гаспадарцы і харчаванні Магілёўскага аблвыканкама Лілія Гулінская. — Гэта раёны, дзе лёгкія глебы. Каб кампенсаваць страты, гаспадаркі дзесьці ўзорваюць новыя ўчасткі зямлі, а на выпаленых сонцам плошчах саджаюць аднагадовыя культуры — проса, пайзу, суданскую траву і іншыя.